Case ID: 1202553
Sentence 40: Məhkəmə Təqsirləndirilən şəxs məhkəmə istintaqı zamanı verdiyi ifadəsini iş materiallarına uyğun olmayan, özünü müdafiə məqsədilə uydurulmuş, qeyri-səmimi və işin faktiki halları ilə təkzib edilən ifadə kimi qiymətləndirir və buna görə də təqsirləndirilən şəxsin məhkəmə istintaqı zamanı verdiyi ifadəsini mötəbər hesab etmir.Təqsirləndirilən şəxs ibtidai istintaq zamanı ifadəsində xx xxxxxxxx 2019-cu il tarixdə saat 18 radələrində Bakı şəhəri, Nəsimi rayonu ərazisində yerləşən “28 mall” ticarət mərkəzinin içərisində olan “Bravo” marketin kassasında olan zaman qarşısında bir nəfər yaşlı qadının alış-verişə görə pul ödədiyini və pul kisəsinin içərisində çoxlu pulun olmasını gördüyünü, həmin vaxt maddi vəziyyəti zəif olduğuna görə oğurluq etmək qərarına gəldiyini, bu məqsədlə həmin yaşlı qadınla birlikdə piyada gedərək sonuncunun yaşadığı Bakı şəhəri, Nəsimi rayonu, M.Qaşqay küçəsində yerləşən binanın blokuna daxil olduğunu, söhbət əsasında adını öyrəndiyi Zeynəb xanımın çantalarını 5-ci mərtəbəyə qaldırdığını, Zeynəb xanımın evin qapısını açaraq mənzilə daxil olduğunu, o da sonuncunun dəvəti ilə evə daxil olub paketləri yerə qoyduğunu, Zeynəb xanımın da əlində olan çantanı telefon qoymaq üçün nəzərdə tutulmuş mebelin üzərinə qoyduğunu, həmin vaxt Zeynəb xanımdan onun üçün su gətirdiyini xahiş etdiyini, Zeynəb xanım ona su gətirmək məqsədilə evin mətbəxinə keçdiyini, həmin vaxt o dərhal Zeynəb xanıma məxsus çantanı götürüb qaçaraq həmin yerdən uzaqlaşdığını, həmin pul kisəsini açan zaman orada 1.850 manat pul kisəsinin bir bölməsində, 300 manat ikinci bölməsində və 200 manat üçüncü bölməsində nağd pul olduğunu, bundan başqa pul kisəsinin içərisində Zərərçəkmiş şəxs və X4 məxsus şəxsiyyət vəsiqələri olduğunu, Bundan başqa xx xxxxxx 2019-cu il tarixdə Zeynəb xanımın piyada gəzərək yenidən yaşadığı Bakı şəhəri, Nəsimi rayonu, M.Qaşqay küçəsində yerləşən evin blokuna daxil olan zaman ətrafa diqqətlə baxıb heç kəsin köməyə gəlməyəcəyindən əmin olduqdan sonra bloka daxil olduğunu, tez Zeynəb xanımın arxası ilə pilləkənləri qalxdığını, 2-ci mərtəbə ilə 3-cü mərtəbənin arasında qəfil Zeynəb xanıma hücum edib onun əlində olan çantanı götürmək istədiyini, həmin vaxt Zeynəb xanım çantanı buraxmayıb dartışdırmağa başladığını, çantanı dartışdıran zaman Zeynəb xanım səs-küy salaraq kömək çağırdığını, lakin o, etdiyi əməldən əl çəkmədiyini və çantanı buraxmadığını, çantanı daha da möhmək tutaraq dartdığını, Zeynəb xanımı yerə yıxdığını, Zeynəb xanım yıxıldıqdan sonra da çantanı buraxmadığından o, sonuncunun çantasını əlindən almaq üçün 2 dəfə təpiklə Zeynəb xanımın sol əlinin bilək nahiyəsindən vurduğunu, Zeynəb xanımın özündən asılı olmayan səbəblərdən əli boşaldığını, o, çantanı götürüb qaçaraq hadisə yerindən uzaqlaşdığını, Zeynəb xanımdan quldurluq yolu ilə əldə etdiyi qara rəngdə olan dəri çantanın içərisini açdıqda içərisində 1 ədəd boz rəngdə “Samsung” markalı üzərində “Duos” yazılmış mobil telefonun və 1 ədəd qara rəngli pul kisəsinin olmasını, pul kisəsini açdıqda içərisində 3.200 manat pulun olmasını, puldan əlavə pul kisəsinin içərisində birinci dəfədə olduğu kimi Zərərçəkmiş şəxs və X4 məxsus şəxsiyyət vəsiqələri olduğunu, əlavə olaraq pul kisəsinin içərisində 2 ədəd “xxxxxxxxxxxxxxx”-a məxsus bank kartları olduğunu, pul kisəsinin içərisində olan pulları götürərək cibinə qoyduğunu, pul kisəsini, bank kartlarını, mobil telefonu və şəxsiyyət vəsiqələrini çantanın içərisinə qoyaraq Nərimanov rayonunda yerləşən ünvanını bilmədiyi yaşayış binasının blokunun girişində hündür yerə atdığını, polislərin onu tapa bilməməsi üçün mobil telefonu götürmədiyini bildirmişdir (cild 1, iş vərəqə 104-108).